สวัสดีค่ะ ตอนนี้หนูอายุ24ปียังไม่เคยมีเพศสัมพันธ์ค่ะ อยากทราบว่ามีความจำเป็นมากน้อยแค่ไหนคะที่จะต้องไปฉีดวัคซีนป้องกันมะเร็งปากมดลูก แล้วฉีดตอนอายุ24 วัคซีนจะยังได้ผลอยู่ไหมคะ เห็นส่วนมากเค้าให้ฉีดตอนอายุสิบกว่าปี
สวัสดีค่ะ การฉีดวัคซีนป้องกันมะเร็งปากมดลูกจะได้ประสิทธิภาพดีหากฉีดในช่วงวัย 9-12 ปี ซึ่งเป็นช่วงวัยที่จะกระตุ้นสร้างภูมิค้มกันได้ดี แต่หากอยู่ในวัยผู้ใหญ่แล้ว ก็ยังสามารถฉีดได้ โดยวัคซีนก็ยังมีประสิทธิภาพในการป้องกันการเกิดโรคได้อยู่ โดยเฉพาะหากยังไม่เคยมีเพศสัมพันธ์มาก่อนหากในอนาคต คาดว่าจะมีเพศสัมพันธ์ แนะนำควรฉีดวัคซีนป้องกันไว้ก่อนค่ะ แม้จะป้องกันการเกิดโรคไม่ได้ 100% แต่ก็ยังสามารถช่วยป้องกันได้ประมาณ 70% ค่ะ